CELEX: 32016D0050
Language: bg
Date: 2016-01-18 00:00:00
Title: Решение (ОВППС) 2016/50 на Съвета от 18 януари 2016 година за изменение на Решение 2014/219/ОВППС относно мисия на Европейския съюз по линия на ОПСО в Мали (EUCAP Sahel Mali)

19.1.2016   
            
            
               BG
            
            
               Официален вестник на Европейския съюз
            
            
               L 12/48
            
         РЕШЕНИЕ (ОВППС) 2016/50 НА СЪВЕТА
   от 18 януари 2016 година
   за изменение на Решение 2014/219/ОВППС относно мисия на Европейския съюз по линия на ОПСО в Мали (EUCAP Sahel Mali)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 15 април 2014 г. Съветът прие Решение 2014/219/ОВППС (1) относно мисия на Европейския съюз по линия на ОПСО в Мали (EUCAP Sahel Mali), чийто срок на действие е 24 месеца от започването на мисията EUCAP Sahel Mali.
            
         
               (2)
            
            
               На 19 януари 2015 г. Съветът прие Решение (ОВППС) 2015/76 (2) за изменение на Решение 2014/219/ОВППС, с което се постави началото на EUCAP Sahel Mali на 15 януари 2015 г. и ѝ се предостави референтна сума за периода до 14 януари 2016 г.
            
         
               (3)
            
            
               Решение 2014/219/ОВППС следва да бъде изменено, за да се предвиди референтна сума за периода от 15 януари 2016 г. до 14 януари 2017 г.,
            
         ПРИЕ НАСТОЯЩОТО РЕШЕНИЕ:
   Член 1
   Решение 2014/219/ОВППС се изменя, както следва:
   
               1)
            
            
               В член 14, параграф 1 се добавя следната алинея:
               „Референтната сума, предвидена за покриване на свързаните с EUCAP Sahel Mali разходи за периода от 15 януари 2016 г. до 14 януари 2017 г., е 14 850 000 EUR.“
            
         
               2)
            
            
               В член 14 параграф 2 се заменя със следното:
               „2.   Управлението на всички разходи се извършва в съответствие с процедурите и правилата, приложими за общия бюджет на Съюза. Няма ограничения за участието на физически и юридически лица при възлагането на договори за обществена поръчка от страна на EUCAP Sahel Mali. Освен това не се прилагат правила за произход на стоките, закупени от EUCAP Sahel Mali. При условие че получи одобрението на Комисията, EUCAP Sahel Mali може да сключва технически договорености с държавите членки, с приемащата държава, с участващите трети държави и с други международни участници за предоставяне на оборудване, услуги и помещения на EUCAP Sahel Mali.“
            
         Член 2
   Настоящото решение влиза в сила в деня на приемането му.
   Прилага се от 15 януари 2016 г.
   
      Съставено в Брюксел на 18 януари 2016 година.
      
         
            За Съвета
         
         
            Председател
         
         F. MOGHERINI
      
   
   
      (1)  Решение 2014/219/ОВППС на Съвета от 15 април 2014 г. относно мисия на Европейския съюз по линия на ОПСО в Мали (EUCAP Sahel Mali) (ОВ L 113, 16.4.2014 г., стр. 21).
   
      (2)  Решение (ОВППС) 2015/76 на Съвета от 19 януари 2015 г. за започване на мисията на Европейския съюз по линия на ОПСО в Мали (EUCAP Sahel Mali) и за изменение на Решение 2014/219/ОВППС (ОВ L 13, 20.1.2015 г., стр. 5).